ARARTEKO, 1. Gurasoen erantzukizun partekatua banandutako bikoteetan: botere publikoen eginkizuna\nIV. Atala. Gomendio orokorrak eta inkomunikatutako atxiloketaren eremuko berme sistemari buruzko azterlana\nGurasoen erantzukizun partekatua 1\nGizartearen aldaketek legeetan aldaketak eskatzen dituzte. Genero berdintasuna edo adingabekoen babesa bezalako arloetako aurrerapenek aurreko hori agerian jartzen dute. Aurrerapen horien bitartez, gizartean aurrera egiten ari da seme-alabak bi bikotekideek zaindu behar dituztelako ideia.\nHala ere, azken urteotan, gizon eta emakume askok Arartekora jo dute eta kexu agertu dira aurrerapen horiek gure legeriarekin tupust egiten dutelako, bada gure legerian, gurasoen artean adostasunik ez dagoenean, zaintza partekatua oraindik ere salbuespen gisa hartzen da. Salatu dutenez, horren ondorioz, praktikan nahikoa izaten da gurasoetako batek seme-alaben zaintza partekatzeari uko egitea, epailea aukera hori ezestera ia behartuta egoteko, beste argudiaketarik behar izan gabe eta seme-alaben zaintzan biak beti maila berean parte hartu izan arren. Horregatik, eskatzen dute erakunde honek, ahal duen neurrian, legeria aldatzen lagun dezala, gurasoen artean adostasunik lortzen ez denean, seme-alaben zaintza eta babeste partekatua judizialki ezartzeko aukera ezohikoa izan ez dadin, gure inguru sozial eta kulturaleko herrialdeetan egiten den bezala.\nGure azken ohiko bi txostenetan arazo horren inguruan gogoeta egiteko aukera izan genuen. Arazo hori bideratzeko, egia esan, gure eskumenen barne dauden organoen eskura ez dauden legearen inguruko neurriak hartu behar dira. Hala eta guztiz ere, arazoaren ondorioek Defentsa Bulego honen eginkizunaren funtsezko zati bat den eskubideak bermatzearengan zuzenean eragiten du. Horrez gain, erakunde honek kontrolatzen dituen administrazioaren erabaki mota guztiak baldintzapean jartzen ditu. Beraz, jendaurrean adierazi nahi izan dugu gogoeta hau, gomendio orokor gisa, botere publiko eskudunek eta gizarteak oro har uler dezaten erakunde honek zergatik jotzen duen beharrezkotzat legea aldatzea. Lege aldaketa horrek, batez ere adingabeen interesak errespetatuz, erraztu egin beharko luke banandutako bikoteen kasuan bi gurasoek seme-alaben zaintzan erantzukizun partekatua izatea.\nII.1. Gurasoen erantzukizun partekatu gehiago eskatzeko arrazoia eta ingurua-barrak\nDebate hori gizarteko hausnarketa zabalago baten barruan sartuta dago. Hausnarketa horretan, eskubideen defentsa-erakundea garenez, bi betebehar ditugu: bata, genero ikuspegia aintzat hartuz, arlo guztietan eredu sexistak gainditzen laguntzea; bestea, berriz, Haurren Eskubideen Europako Gutunean adierazitako xedapenak betetzen laguntzea. Honela dio Gutunak: "Haur orok du bere gurasoez gozatzeko eskubidea. Aitak eta amak, biek dute erantzukizuna seme-alaben garapenari eta heziketari begira…"; "Izatez edo legez banandu, dibortziatu edo ezkontza baliogabetuz gero, seme-alabek bi gurasoekin harreman zuzena eta etengabea izateko eskubidea dute eta bi gurasoek betebehar berberak dituzte".\na) Lehen gaiari dagokionez, oraindik asko aurreratu behar badugu ere, begi-bistakoa da azken hamarkadetan emakumeak, eremu publikoan, iraganean beren senarren baimenarekin soilik eskuratzen zituzten espazio publikoak lortzen ari direla. Hala ere, gizonen artean nagusitzen diren erreferente sinbolikoek eta bizitza-esperientziak ez dute adierazten praktikan gizonek neurri berean bete dutenik tradizioz emakumeari eman zaion etxeko eremua. Aitzitik, pentsarazten dute, emakumeak etxetik kanpo lan egin ala ez, familia askotan, seme-alabak eta mendetasuna duten pertsonak zaintzea batik bat amaren arduratzat jotzen dela oraindik ere, eta aitarengandik mantenua lortzea espero dela, beste ezeren gainetik.\nPentsamolde horrek herrestan darama, esan dugunez, gero eta indar gutxiago duen familia-ikuskera jakin baten zama. Hala ere, jasotzen ditugun kexek erakusten digute pentsamolde hori oraindik ere oso oztopo garrantzitsua dela benetako berdintasuna lortzeko. Alde batetik, generoaren arabera, gizon eta emakumeen lan-hautabideak baldintzatzen jarraitzen duelako, izan ere, lan-hautabideak familiarekin bateragarri egiteko ardura bortizkiago jartzen du emakumeen gain. Horrek azaltzen du, beste arrazoi batzuen artean, gizonek bezalako gaitasun eta prestakuntza badituzte ere, emakumeek oso ordezkari gutxi dituztela dedikazio eta erantzukizun handiko lanpostuetan eta, beraz, lansari apalagoak dituztela, eragin gutxiago eta, azken batean, botere gutxiago. Baina bada beste arrazoi bat ere: bikotea hausten denean, operadore juridikoek generoarekin lotzen dituzten eginkizunak eta espektatibak bat datoz, neurri batean, pentsamolde horrekin: pentsamolde horretan badute lekua bai etxeko lanez arduratzen ez den gizonak, bai "etxean laguntzen duenak" ere, ez ordea berdintasun osoz etxeko ardurak bere gain hartuko dituen gizonak; era berean, salbuespenak salbuespen, pentsamolde horretan ez da ulertzen aita bananduak seme-alabekin noizbehinka erlazionatu eta, kasurik onenean, haien behar materialak asetzeko ordaintzea ez den beste eginkizunik izan dezakeenik.\nEskema horretan, arrunta da bere betebeharra saihesten ahalegintzen den aitaren irudia, argi ikus daiteke arau zibil nahiz penalean. Aldiz, gurasoen erantzukizun partekatua baliatu nahi duen aita bananduaren irudia nekez dator bat dauden kategoriekin. Ikuspegi horretatik, guraso bananduaren eskaera hori kasu bakar batean egongo da susmotik libre: bi aldeek seme-alaben zaintza partekatua hitzartu dutenean, hau da, amaren onespena duenean. Bestela, guraso bananduaren eskaera seme-alaben ongizatearen kontura bere beharrak asetzeko ahalegina balitz bezala ikusten da, edo, are gehiago, bere erantzukizun ekonomikoak ekiditeko ahalegina bezala. Logika hori agertzen da amari lehentasunez eta berari soilik seme-alaben zaintza emateko epaileen jardueran, nahiz eta txosten psikosozialen arabera, bi gurasoak, bata zein bestea, egokiak diren zaintza bere gain hartzeko. Akordioak hitzartzeko orduan, logika horrek ezinbestean baldintzatzen du amen eta aiten berdintasuna, eta nekez uler daiteke gizonen eta emakumeen lehengo eta oraingo desberdintasunak gainditzen laguntzeko diskriminazio positibo gisa. Bi arrazoirengatik ulertzen dugu horrela:\n• azken batean, ideologia patriarkal baten mendeko pentsamoldea delako. Ideologia horrek pertsonei, generoaren arabera, desberdintasun horiek sendotzen lagundu zuten eginkizun eta gizarte-espektatibak berberak ematen dizkie. Horrela, emakumeak diskriminatzen ditu arlo publikoan sartzeko bidean eta, aldi berean, gurasoak banantzen badira, "natural" tzat jotzen du –hortaz, normalean adingabearen interesarekin lotzen den zerbait bezala− emakumeak arduratzea, beraiek soilik, seme-alaben zaintzaz. Beraz, benetako berdintasuna lortzeko bide egokian ote gaude? Bidezkoa da geure buruari galdera hori egitea.\n• Izan ere, banandu ostean, bikote bat, haien seme-alaben zaintza modu berdintsuan banatzeko, ez bada akordio batera heltzen, horrek ez du esan nahi elkarrekin bizi ziren bitartean horrelako akordiorik ez zela existitu. Modu berean, ez du adierazten une horretatik aurrera bikotekideek umeak zaintzeko asmorik edo ahalmenik ez dutela. Asmo eta ahalmen hori kasuz kasu baloratu beharko litzateke, beste ezer baino lehen adingabeen ongizateari arreta jarriz, hurrengo atalean aipatuko dugun bezala. Beste modu batean ulertzea aurreiritzi bat onartzea da. Batzuetan aurreiritzi hori emakumeen aldekoa da. Gure ustez, edozein desberdintasun faktore bezala, pertsona guztiei kalte egiteaz gain, bistakoa den gizartearen errealitate bat alde batera uzten da: erantzukizunak partekatzen dituen familia eredu bat, gehiengoaren barruan dagoen edo ez aintzat hartu gabe, gero eta ohikoagoa dena, batez ere, genero berdintasunaren aldetik harkorrenak diren sektoreen artean. Bestalde, iritsi zaizkigun kasuen artean, emakumeek osatutako bikoteak ere badira. Horiek, bere garaian, guraso-ardura elkarrekin bereganatu zuten, emakumeetako baten intseminazio artifizialaren bitartez. Banandu ostean, ordea, aipatu berri dugun aurreiritzi horren ondorioz, epaitegiak ikuspegi biologizista hartu zuen eta, bi amen arteko akordiorik ezean, guraso-zaintza gauzatzea eragotzi zion bien alaba bere sabelean eraman ez zuen eta hartaz erditu ez zen amari, nahiz eta, umea jaio zenetik une oro hura zaintzeaz arduratu zen.\nb) Aipatutako bigarren alderdiari dagokionez, ikusi dugunez, seme-alaben zaintzak bikoteko bi kideen ardura izan behar duelako ideia gizartean aurrera egiten ari den neurrian, banantzearen ondoren seme-alaben jagoletza eta zaintza elkarrekin banatzea ere aukera egokitzat jotzen ari da pixkanaka, eta zuzenbidean ez dago ezer hori hala izatea oztopatuko duenik, betiere aukera horrek –adingabeei begira hartzen den beste edozein neurrik bezalaxe− adingabeen lehentasunezko interesari kalterik egiten ez badio.\nGure epaile eta fiskalek, zentzuz jokatuz, interes hori adingabeen egonkortasunarekin identifikatzeko joera dute, eta egonkortasun hori guztiz bateragarria da, hasiera batean, bikotea banandu ondoren haurren zaintza bi gurasoek gauzatzen jarraitzearekin, betiere arrazoizko sistema baten bidez gauzatzen bada. Gure aburuz, testuinguru horretan egonkortasuna kontzeptu geografikotzat hartzen ez bada, baizik eta irizpide psiko-afektiboen arabera definitzen bada, egonkortasun hori adingabearen eguneroko bizitza zuzentzen duten espaziozko eta denborazko erreferentzien sendotasunean oinarrituko da, eta adingabeak, banantzea gertatu arren, aitak nahiz amak bera maitatzen eta zaintzen jarraitzen dutela sentitzean.\nHorregatik, gure ustez, irizpide horiek bete ahal izatearen argitan baloratu beharko dira, aurreiritzirik gabe eta objektibotasunez, kasu bakoitzean azal daitezkeen baldintza material eta emozionalak bi gurasoek seme-alabak zaintzeaz elkarrekin ardura daitezen, leku desberdinetan bizi izanda ere, zaintzeko denborak banatuz (ez du zertan izan bakoitzak denboraren %50) edo zaintzak berekin dakartzan egitekoak modu bideragarrian banatuz. Horren baitan egongo da hautatzen den sistemaren arrazoizkotasuna, baita horrek denboran barrena izan beharko dituen aldaketak ere, adingabearen bilakaeraren arabera.\nII.2. Legezko egoera eta hobetzeko aukerak\nHaatik, legegintza arloan, bide horretan aurrera egiteko ahaleginak gorabehera, esaterako, uztailaren 8ko 15/2005 Legearen bitartez Kode Zibilean egindako aldaketak, oro har, seme-alaben zaintza ez dago bi gurasoei ematerik bietako batek partekatu nahi ez duenean. Horixe dio Kode Zibilak 92. artikuluan. Egia da arau horren 8. paragrafoan aintzat hartzen dela adingabea judizialki bi gurasoen zaintzapean geratzeko aukera, alderdietako batek horren kontrako jarrera badu ere. Baina salbuespen gisa egiten da hori, eta bakarrik honako kasu honetan: Fiskaltzaren aldeko txostena edukita, adingabearen interesa babesteko modu bakarra dela uste izaten denean. Horrexegatik erabiltzen dute hain gutxi aukera hori gure epaitegiek.\nIzan ere, epaile batek hainbat hautabideetatik bat aukeratu behar duenean, gai honetan zein beste edozeinetan, bere erabakia oinarritzeko ia inoiz ez du adierazten horixe dela, eta ez besterik, lehentasunez babestu nahi den interesa egoki babesteko hautabide bakarra. Aldiz, epaileak, aukeran dituen hautabideetatik, interes hori −ustez behintzat− ongien babes dezakeen hautabidea identifikatzen du, inguruabarrak kontuan hartuta.\nArau horrek, aitzitik, kasu askotan galarazi egiten dio epaileari zaintza partekatuaren alde egitea, hautabiderik onena iruditzen bazaio ere. Izan ere, zaintza partekatuaren alde egin ahal izateko, adierazi beharko du, fiskalaren onespenarekin −hori ez da beste inongo arlotan gertatzen−, ez dagoela zaintza partekatuaz bestelako konponbiderik adingabearen interesa behar bezala babesteko. Alabaina, esklusibotasunezko irizpide hori nekez dator bat neurri hori hartzeko funtsezkoa den betekizun honekin: txosten psikosozialen arabera, aitak nahiz amak seme-alabak zaintzeko guztiz gaituta egon behar dute, haurrak bere kargura geratzen badira. Egiaz, aztertu ditugun espedienteetatik gehienetan ikusten denez, guraso batek zaintza partekatua eskatzen duenean beste gurasoaren iritziaren kontra, eskaera oinarritzeko adierazten du horixe dela bere seme edo alabaren interesa babesteko biderik egokiena, baina ez du adierazten, nahitaez, adingabeak gaizki zainduta egongo liratekeenik zaintzeko ardura zaintza partekaturik nahi ez duen beste gurasoari soilik emango balitzaio. Hala ere, Kode Zibilaren 92. artikuluan orain ezarrita dagoenaren arabera, guraso baten ukapenak lehentasuna izango du beste edozein gogoetaren aldean, zenbait faktore batera gertatzen ez badira behintzat. Azaldu dugunez, kasu hori egiaz oso gutxitan gertatzen da eta, gainera, teorian ere nekez uler daiteke: alegia, ez epaileak bakarrik, baizik eta baita fiskalak ere, aita nahiz ama beren seme-alabak zaintzeko gai direla uste izatea, baina, aldi berean, haurren zaintza bietako bati soilik emanez gero, haurren interesari kalte egingo litzaiokeela uste izatea.\nLehenago azaldu dugun testuinguruan, hori guztia, neurria salbuespen moduan xedatuta egotearekin batera, berdintasuna lortzeko traba garrantzitsua dela iruditzen zaigu, eta eragin kaltegarria duela adin txikikoen eskubideen eraginkortasunean, gorago aipatu dugunez. Arazo hori gainditu nahi bada, jakina, ez dago zertan seme-alabez arduratzera behartu hori egin nahi ez duen gurasoa, baina bietako batek zaintza partekatua eskatu eta besteak zaintza berak bakarrik baliatu nahi duenean, azken horrek ez luke bere borondatea inposatzeko ahalmenik izan beharko epaileari −oroz gain adingabeen interesa errespetatuz− gurasoen erantzukizun partekatuaren ildotik agian egokiagoak irudituko zaizkion beste konponbide batzuen kalterako.\nBadakigu azaldutako arazoei aurre egiteko pentsamoldea aldatu behar dela, hori denborarekin gauzatuko dela eta, har daitezkeen legegintza-neurriez harago, gizarte osoari dagokiola. Hala eta guztiz ere, botere publikoen betebeharra da hori eragozten duten oztopoak kentzea, eta horrexegatik eskatzen dizugu, idazki honen bitartez, jardun dezazula.\nBotere publikoek, nork bere eskumenen neurrian, beharrezkoak diren lege-aldaketak eska ditzatela, banantze eta dibortzio kasuetan seme-alaben zaintza bi gurasoek izan dezaten errazteko, hautabide onena bezala. Hori gurasoen erantzukizun partekatuaren bidez egingo da, betiere haurren interesa babestuz beste ezer baino lehenago.


Greba egingo dugu Lanbiden maiatzaren 10ean | LAB SINDIKATUA\nEkintza Soziala Politika publikoak Greba egingo dugu Lanbiden maiatzaren 10ean\nGreba egingo dugu Lanbiden maiatzaren 10ean\nLAB, ELA, UGT eta CCOO sindikatuok arreta eredu berriaren ezarpena geldiarazteko eskatzen dugu, eta baita eredu berri bat “hasieratik” negoziatzeko ere.\nLanbidek ezarri nahi duen arreta-ereduak nabarmen okertuko ditu zerbitzua eta langileen baldintzak.\nLAB, ELA, UGT eta CCOO sindikatuok gure desadostasuna agertzen dugu Lanbideko bulegoetan ezarri nahi den arreta-eredu berriarekiko. Zuzendaritza aldebarrez ari da pausoak ematen, erakunde horretako langleen oinarrizko eskubideak urratuz.\nLan sindikatuok arreta-eredu berriaren ezarpena geldiarazteko eskatu dugu, eta baita Lanbiderako beste eredu bat prestatzeko ere, bete behar diren eginkizunekin bat etorri behar duena, enplegu-politika aktiboak alde batera utzi gabe.\nZenbait hilabetetan elkarrizketak izan arren, eredu berriaren ezarpena aurrera doa tamalez, ez baitituzte kontuan hartzen gure eskariak.\nLakuan, Esko Jaurlaritzako Enplegu Sailburuordearekin eta Lanbideko zuzendariarekin izandako azken bileraren ostean, ez omen dute asmorik arreta-eredu berriaren ezarpena geldiarazteko. Eredu berria abiaraziko dute langile gehienen iritziaren kontra, sindikatu bakar baten sostengurik gabe, eta heritarrentzako zerbitzuaren kalitatearen kaltetan.\nSindikatuok joan den asteazkenean, hilak 18, hiru lurraldeetan egindako batzarretako sostengu zabalarekin kontzentrazioak deituko ditugu ostiraletan lantokietan eta maiatzaren 10erako greba deialdia erregistratu dugu gaur.\nArreta-eredu horren hedapena/ezarpena bertan behera uztea eskatzen dugu, eta baita benetako negoziazio-prozesu bati ekiteko ere.


Definitu diapositiba-aurkezpen pertsonalizatua\nAukeratu Diapositiba-aurkezpena - Diapositiba-aurkezpen pertsonalizatua eta sakatu Berria.\nHautatu diapositiba bat eta egin klik >> edo << botoian diapositiba zerrendan gehitzeko edo handik kentzeko.\nLehendik dagoen diapositiba bat gehitzen du Hautatutako diapositibak zerrendaren amaierara. Lehendik dauden diapositibak zerrendako diapositiba bat hautatu behar duzu botoi hau erabili ahal izan baino lehen.\nDiapositibak kentzen ditu Hautatutako diapositibak zerrendatik. Hautatutako diapositibak zerrendako diapositiba bat hautatu behar duzu botoi hau erabili ahal izan baino lehen.\nDiapositiba-aurkezpen pertsonalizatuaren izena bistaratzen du. Nahi izanez gero, beste izen bat sar dezakezu.\nDiapositiba guztiak uneko dokumentuan agertzen diren ordenan zerrendatzen ditu.\nDiapositiba-aurkezpen pertsonalizatuko diapositiba guztiak zerrendatzen ditu. Nahi baduzu, zerrendaren ordena alda dezakezu. Horretarako, arrastatu diapositibak gora edo behera.\nTitle is: Definitu diapositiba-aurkezpen pertsonalizatua


«Boterea gezurretan eta amarrutan dabil. Oinarrizko errenta denontzat!» | LAB SINDIKATUA\nLAB Sindikatua Iritzia «Boterea gezurretan eta amarrutan dabil. Oinarrizko errenta denontzat!»\n«Boterea gezurretan eta amarrutan dabil. Oinarrizko errenta denontzat!»\nMikel Saralegi, Batzorde Sozio-Ekonomikoko kidea, eta Olga Aroz, Emakume Idazkaritzako kidea\n«Boteretik esaten digute pertsonen duintasuna bermatzea ezinezkoa dela. Esaten zaigu zergak ez daudela nafarrok bizirauteko eskubidea izan dezagun. Hori ez dela bideragarria. Argi eta garbi esan beharra daukagu. Hori gezur galanta !»\nUPN eta PSN, PP-rekin batera, elkarren eskutik dabiltza bazterrean uzteko diru-sarrerarik eta enplegurik gabe daudenak. Haientzat, oinarrizko beharrak asetzeko eskubide sozialik ez dago. Haien ardura bakarra da jendea errudun bihurtzea diru-sarrerak edo enplegua ez aurkitzeagatik, eta ondorioz, pertsona guzti horiek iruzur eta alferkeriaren susmopean jartzea.\nRoberto Jimenez eta Yolanda Barcina lagun minak zirela, Oinarrizko Errentaren baldintzak gogortzeko ideia paregabea erabaki zuten, noiz eta milaka lagunek enplegua eta etxebizitzak galtzen zituztenean Nafarroan. Eta ez hori bakarrik. Oinarrizko Errenta gehienez bi urtez jasotzea erabaki egin zuten. Horrek ekarri du pobrezian dauden familia asko eta asko urtebetez inongo apoio ekonomikorik gabe geratu izana, oinarrizko errenta berria eskatu aurretik. Emaitza: 4.000 lagun baino gehiago babesik gabe geratu ziren.\nAstakeria honek sortu zuen kritika soziala apaltze aldera, hainbat salbuespen kontuan hartu nahi izan zituzten, bereziki 12 urtez azpiko adingabeak, gaixo larriak edo ez gaitasunak dituzten pertsonak tartean baziren. Oinarrizko errenta ukatuta, 12 urtez gorako gazteak dituzten familiek zakar-ontzietan ibiltzea beste alternatibarik baino ez zuten aurrera egiteko. Alderdi hauen klasismo eta hipokresiaren beste adibide bat gehiago: legea eskuan, prest daude gurasoei zaintza kentzeko adingabeak esplotatu edo eskean behartuz gero.\nOrain, enegarrenez, UPN-PSN-PP-ek, Oinarrizko Errentaren aldaketa txiki batzuk onartu dituzte, gogoz kontra eta aldi baterako presio soziala gainetik kentzeko beste helbururik gabe. Eta aurrekoan bezala, eskubideen eta babesaren ukazioan jarraitzen dute: aldaketak aldaketa, 2.000 familia baino gehiago geratu dira oinarrizko errenta jasotzeko aukerarik gabe, hau da, oinarrizko baliabiderik bizi ahal izateko duintasunez.\nNafarroako Gobernua eta PSN errealitate gordinaren aurreko onartezinezko sentiberatasun eza erakusten ari dira. Pobreziaren hazkundeak eta bazterketaren hedapenak iturri garbiak dituzte: haien austeritate politika, haiek eragindako murrizketak eta diruaren xahubidea, bere lagunen poltsikoetan bukatzen dena.\nArgi eta garbi esan beharra dago ezin zaiola premien hazkundeari erantzun, baliabide ekonomikoak edo enplegu eza direla eta, jendea errudun bilkatuz, eskaletasunera bultzatuz edo asistentzialismoan eroriaraziz. Aski da gezurrak esateaz, murrizketak justifikatzeko dirurik ez dagoela lotsagabe esaten dutenean. Bestela bi adibide: Abiadura Handiko Trenak, ba al da proiektu ezdeusagorik?, Nafarroako aurrekontuetatik 102 miloi euro xurgatuko ditu 2014an. Bestea, orain pentsioen kontrako eraso berriak eta pribatizazioak iragartzen dituzten egun hauetan, UPNren Gobernuak pentsio pribatuei ematen dizkien trataera abegikorra.\n2010az geroztik, Nafarroako Gobernuak pentsio pribatu hauei aplikatu dizkien dedukzioak 40 miloi baino gehiagokoak izan dira urtero. Nafarroako Gobernuak 213 miloi euro biltzeari utzi dio, saritzeko ahalmen ekonomikoa duena aurrezteko eta sustatzeko banketxe eta aseguru-konpainien negozioak. Daukanari lagundu egiten dio, deus ez duenari bizkarra ematen dion bitartean. 2014 an, Nafarroako Gobernuak 47 miloi euro erabili nahi omen du Oinarrizko Errentan, ia ia pentsio pribatuen dedukzioetarako aurreikusi duen pare. Esana dugu. Lehentasun kontua da, eta UPN eta PSNrentzat pertsonak izan ez dira.\nLAB sindikatuarentzat politika sozialak aldatzea ezinbestekoa da, baldin eta oinarrizko eskubideak bermatuko badira. Haietako bat da oinarrizko errenta, bizimodu duin bat izateko, gutxiengo interesen gainetik egon behar duena. Alternatiba ez da etorriko banketxeetatik, edo Gobernuen pobretze politketatik, ezta bere botoekin Nafarroako Parlamentuan babes eza, desberdintasunak eta miseria gizentzen dutenetatik ere.\nIruñean, 2013ko azaroaren 19an


Aritz Lopez: "Egiten ari diren akusazioek eta frogek oso maila baxua daukate" - Tolosaldea - Tolosaldeko ataria\nAritz Lopez: "Egiten ari diren akusazioek eta frogek oso maila baxua daukate"\nTolosaldeko Ataria 2013-10-14 18:23\nEspainiako Auzitegi Nazionalean 40 gazteren aurkako epaiketa hasi da. Aritz Lopez tolosarraren hitzak jaso ditu Tolosaldeko Atariak, Audientzia Nazionaletik bertatik. Bideoa: Auzipetuek puxika laranjak puzte dituzten unea.\nBideoa: Auzipetuek puxika laranjak puzte dituzten unea.\nEspainiako Auzitegi Nazionalean 40 gazteren aurkako epaiketa hasi da. Aritz Lopez tolosarraren hitzak jaso ditu Tolosaldeko Atariak, Audientzia Nazionaletik bertatik.\nAmasa-Villabona Amezketa Tolosa


Komikiak | Demode\n‘Komikiak’rekin etiketatutako sarrerak\tAstiberrik argitalpen berriak iragarri ditu\nAstiberri Bilboko argitaletxeak hainbat argitalpen egingo dituela iragarri du. Hiru lan berri eta berrargitarapen bat kaleratuko ditu martxoan.\nMartxoaren 2an, Crónicas birmanas Guy Delisleren lana berrargitaratuko du. Kanadako marrazkilariak Mugarik Gabeko Medikuak erakundeko kide den bere bikotekidearekin Birmanian egindako egonaldia kontatzen du istorioak. Shenzen eta Pyongyang Txina eta Ipar Koreari buruzko lanekin batera osatutako seriearen baitan dago.\nBone sailaren 7. zenbakiaren poltsikoko edizioa martxoaren 11n iritsiko da. Pertsonaiek Atheia hirira egindako bidaiak betiko aldatu lezake bailararen etorkizuna. Jeff Smith marrazkilariak bere lana zinemara egokitzen jarraitzen du.\nAgencia de viajes Lemming José Carlos Fernandezen lan berria da. Martxoaren 18an argitaratuko den lan honetan Hiri ikusezinak Italo Calvinoren liburua omendu du Fernandezek. Gainera, Astiberrik Fernandezen La peor banda del mundo ere argitaratuko du etorkizunean. Gaztelaniara, frantsesera, polonierara eta euskarara itzuli duten lana antzerki eta zinema aretoetara ere iritsi da.\nAzkenik, martxoaren 31n, Un verano insolente argitaratuko dute. Ruben Pellejero eta Denis Lapieren lan honetan Edward Westonen eta Tina Modotti haren maitalearen istorioa kontatuko digute, 1923an Mexiko Hiriak bizi duen askatasun eta mugimendu artistikoan lekututa.\nCategories: Sailkatugabeak\tTags: Komikiak\t‘Ia Dena’ren aurkezpena\n2009(e)ko Ekainak 22\nJoan den ostiralean ekainak 19 Bilboko Anti liburudendan Jon Mantxiren “IA DENA: KOMIKI BILDUMA 1997-2007″ aurkeztu zen.\nZumaiarrak 10 urteko ibilbidea 100 orrialdetan laburbiltzen du komiki liburu honetan, euskara hutsez eta umorez beterik. Eguneroko gaiak “ikuspegi pertsonal batetik landuak, ironia garratza eta absurduaren mugetan” azaltzen dira egilearen esanetan.\nEkitaldian, Mursegoren (Maite Arroitajauregi) lehen diskoa “Bat” zuzenean entzuteko aukera ere izan genuen. Soinu aberats eta pertsonalak biltzen ditu lan honek, musika tresna anitzekin konbinatuak. Bestek beste; teklatua, txeloa, bibolina zein ukeleelea bezalako tresnak jotzen ditu Maitek, ondoren ordenagailuaren laguntzaz konposaketa dirdiratsuak sortuz.\nParegabeko giroa sortu zen Anti liburudendan eta ekitaldia biribiltzeko Mantxik Mursegorekin batera komiki bat errezitatu zuen doinu goxoz.\nEgun berean, Kiko Pérez “Quizá sea un buen momento para empezar otra vez” interbentzioa ere aurkeztu zuen Antiko fatxadan.\nCategories: Musika\tTags: Artea, Komikiak, Musika\tDoktore madarikatuaren bisita\n2008(e)ko Abenduak 30\nDr Alderete ilustratzailearen eraginak trash kulturan, 50eko hamarkadako filmetan, borroka librean eta surf musikan daude. Hori guztia batuta, lan psicotronikoak sortzeko gai da.\nMTV Latin eta Japonian ibili da beharrean, animazio lanetan, eta hainbat antologia espezializatutarako lan egin du, hala nola Illustration Now (Taschen); Illusive, Pictoplasma, Los Logos, Dos Logos, Latino, Play Loud, (Die Gestalten Verlag); Place (Actar); Tatto Icon 3 (Victionary); Iconography II (idN), etab. Juan Moraguesekin batera, Isotonic Records, rock instrumentalean espezializatua dagoen zigilua, sortu zuen gero. 2006an, Clarisa Moura, Quique Ollervides eta Cha!-rekin batera, Kong ireki zuen, diseinu grafikoan, ilustrazioan eta kaleko artean espezializatutako lehen denda eta galeria Mexikon.\nUrtebete geroago, Andres Amayarekin batera, Plan B sortu zuen, urban toys-ekin lan egiteko. Gaur egun bere laborategian lanean dihardu, Mexiko Hirian bizi da eta borroka libreko borrokalarien modura jarraitzen du lehian, lanean, bere artelanak nazioarte mailara zabalduz.\nBada, Dr Alderete Bilbon izango da urtarril amaieran, Frigofingersen eskutik:\nUrtarrilaren 30ean, arratsaldeko bostetan, Yo soy Don Nadie liburua sinatzen izango da Joker liburu dendan.\n20:00etan, Radiactiva erakusketa estreinatuko du, Garabat galerian.\nBukatzeko, Balcón de la Lola aretoan Jukebox Racket eta The Needs taldeen kontzertu-festa izango da.\nCategories: Sailkatugabeak\tTags: Dr Alderete, Ilustrazioa, Komikiak\tMarrazkiak sortzen\n2008(e)ko Abenduak 29\nKomikiek bete dituzte egunotan Krea elkartearen egoitzako hormak, Gasteizen. TMEO aldizkariko hainbat kolaboratzailek hartu dute parte ekimen honetan, eta beren lana Posta kaleko 17. zenbakian duzu ikusgai.\nKomikiak egitea gustuko baduzu eta Kreari buruz zer iritzi duzun erakutsi nahi baduzu, zure lana ondoko helbidera bidal dezakezu:\nPosta 17, 01004 Gasteiz\nEkimen hau otsailaren 6ra arte dago martxan.\nCategories: Sailkatugabeak\tTags: Gasteiz, Komikiak\tRSS


MENDIA ETA KALEAK OKUPATZERA GOAZ\tBadakizuenez Bilboko Konpartsakeko lagunok gauzak gure “erara” egiteko joera daukagu. Eta oraingo honetan ez ginen gutxiago izango:\nZer daukagu begien aurrean? Krisia! Eta ez edonolako krisia ... Baina konpartserook ez gara eztabaida antzuetan eroriko. Ez dugu diskurtso luzerik botako: krisiaren arduradunak eta bla bla bla ... Gauza bat baino ez dugu buruan: gauzak gure “erara” egitea!\nEta horregatik Bilbotarrei deialdi argi bat luzatzera goaz: mendia eta kaleak okupatzera goaz!!\nEuskal Herria Bilbon Kantari\tMaiatzeko Bilbo Kantari\tHurrengo Bilbo Kantarik, maiatzak 11, ibilbidea desberdina izango du:\n1. 20:00etan Kafe Antzokian\n2. Zabalgune Enparantzan (Ensantxe plazan)\n3. Diputazio kalean: Lekeitio, Lasa tabernen inguruan\n4. Diputazio kalean: La Viña, La Olla tabernen inguruan\nTxosnaganera mendi ibilaldi neurtua\tAuten Bilboko Konpartsak eta Bilboko Aste Nagusiak 35 urte beteko dituzte. Hori dela eta, urtean zehar ekimen bereziak antolatuko dugu eta lehenengoa Txosnaganera mendi ibilaldi neurtua izango da hurrengo maiatzaren 25ean. Izena eman HEMEN.\nTxosnagane mendia: Biderdi, Ganetxiki, Larrentxu izenarekin ere ezagutua, Pagasarri eta Ganekogorta artean dagoen mendia da eta 877 metroko altuera du.\nAste Nagusia 2013 Kartelen Lehiaketa\tHasiera-eguna: 2013-04-22\nAzalpena: Bilboko Udaleko Jaietako Batzordeak lehiaketa antolatu du 2013ko Aste Nagusia iragarriko duen kartela aukeratzeko.\nLehiaketako baldintzak esteka honetan ikus dezakezue: Baldintzak


Ordiziako Idiazabal Gaztaren Kofradiak Nobel saridun Albert Fert eta Peter Grünbergi omenaldi ekitaldia | Fecoga\nOrdiziako Idiazabal Gaztaren Kofradiak Nobel saridun Albert Fert eta Peter Grünbergi omenaldi ekitaldia\nOrdiziako Idiazabal Gaztaren Kofradiak Nobel saridun Albert Fert eta Peter Grünberg (kasu honetan hil ondoren) irakasleei omenaldi ekitaldi bat prestatu die, Ordizian ospatu ziren Nanomagnetismo eta Spintrónica (RNSTA 1/2 y IWMW6) Kongresuetan parte hartzeagatik; aldi berean gure Kofradiari egindako aitortzagatik, zeinak gure artzainen talde handi baten bizimodua eta gure ingurune naturalaren kontserbazioa bermatzen duen produktu baten aldeko lana isladatzen duen.\nEkitaldi nagusia 2022ko ekainaren 25ean ospatuko da Ordiziako Udalaren Batzar Aretoan goizeko 9:30tan, ondorengo programaz lagunduta:\n· 9.30tan Harrera Ordiziako Udaleko Batzar Aretoan, Adur Ezenarro Ordiziako Alkatea eta Kofradiako Kofrade Gorenaren aldetik omendu eta gonbidatuei.\n· Kofradiako kide batek Albert Fert eta Peter Grünberg omenduen merituen irakurketa egingo, Ordizia eta Idiazabal Gaztaren kofradiarekin duten harreman balioan jarriz. Ekitaldi honetan Ordiziako Udalak oroigarri bat emango die eta kofradiaren aldetik, Albert Fert jaunari txapela jarriko zaio eta “Merituzko Kofrade” izaera baieztatzen duen diploma bat emango zaio, oroigarri batez lagunduta. Modu berean, Peter Grünberg irakasleak hil ondorengo aitortza jasoko du.\n· 10.30tan Albert Fert eta emazteak Aralargo Artzain txaboletara bisita egingo dute. Bitartean beste gonbidatuak Segurako Ondarre gaztandegira joango dira, bertan gazta ekoizpen prozesua ezagutuko dutelarik, azkenik Idiazabal Gazta dastaketa batekin amaitzeko.\n· 13.30-14h inguruan Ordiziara bueltatu eta Chapel-Gorri elkartean bazkalduz amaituko dute eguna.\nEkitaldiko gonbidatuen artean izango dira, Eva Ferreira EHUko Erretorea eta Nekane Balluerca Erretore ohia, Pedro Miguel Etxenike DIPC-ko Lehendakaria, Pako Etxeberria EHU eta Aranzadi ordezkatuz, eta EHU, Madrilgo Complutense eta Santiago de Compostelako Unibertsitateko hainbat ordezkari.\n* Argazkian, Alber Fert lehen lerroan Dotor Honoris causa Euskal Herriko Unibertsitean izendatu zuten eguenan, 2017 urriaren 22an.


Catharine Parr Traill - Wikipedia, entziklopedia askea.\nCatharine Parr Traill (jaiotza abizena Strickland ; Rotherhithe, Londres, 1802ko urtarrilaren 9a - Lakefield, Ontario, Kanada, 1899ko abuztuaren 29a) inglesez idazten zuen kanadarra zen, idazle, botanikari eta naturalista izan zen.\nLondres eta Rotherhithe (en) , 1802ko urtarrilaren 9a\nSan Frantzisko, 1899ko abuztuaren 29a (97 urte)\nSusanna Moodie (en)\nAgnes Strickland (en)\nJane Strickland (en)\nSamuel Strickland (en)\nElizabeth Strickland (en)\nThomas Strickland (en)\nAgnes Dunbar Moodie Fitzgibbon Chamberlin (en) (sororal niece (en) )\nidazlea, botanikaria, naturalista, haur literatura idazlea, zientzia ilustratzailea eta botanical collector (en)\nStudies of plant life in Canada, or, Gleanings from forest, lake and plain (en)\nCanadian Crusoes (en)\nLondres hego-ekialdeko Rotherhithe izeneko barrutian jaio zen 1802 urtean, Strikland sendian. Bere lau ahizpa eta bi anaiekin batera, Reydon Hall landa eremuan hazi zen. Haren bi ahizpa zaharrenek, Eliza eta Agnes Strikland, ospea eskuratu zuten eginiko idazlan historikoei esker. Ahizpa gazteenak, berriz, Catharine eta Susanna Moodie haur literaturari ekin zioten. 1818 urtean idatzi omen zuen Catharinek lehenengo liburua, 16 urte zituela eta ondoren jarraitu zuen haur eta gazteei zuzendutako ipuinak idazten, ezkondu arte. Ordurako poeta eta ilustratzaile gisa errekonozimendua bazuen.\n1832 urtean Thomas Traill teniente edo lotinant erretretatuarekin ezkondu zen eta handik gutxira Kanadara abiatu ziren senar-emazteak. Hilabete batzuren buruan bere ahizpa Susanna, John Moodie (1797-1869)senarra zuela 1831etik, ibilbide bera egin zuen.\n1834 urterako bi familiak Ontarion zeuden Katchewanooka lakuaren inguruan eginiko landetxetan; bertan lehenagotik baitzegoen haien neba Samuel Strickland (1805–67).\nBaina Traill jauna ez zen ongi egokitu aitzindarien bizimodu hartara eta hegoalderago joan zen familia osoa 1836-1837 urteetako krisia pairatu ondoren; zailtasun asko izan zituzten senar-emazteak eta zazpi seme-alabek. Gero, 1857an, sute batean, Oakland inguruan bizi zirela, dena galdu zuten eta lagun eta ahaiden laguntzaren premia izan zuten. 1859 urtean Thomas Traill hil zen eta Catharine anaia Samuelen laguntzarekin, Lakerfield inguruan zuen etxera itzuli behar izan zuen seme-alabekin. Etxe hartan eman zituen bere azken urteak.\nKanadan bizi zela, idazle emankorra izan zen ere. Behatutako guztia oharretan jasotzen zuen, garatu eta liburutan bildu, xehetasunez eta informazio baliotsuez beteta. Horrez gain, gutun bilduma handia utzi zuen.\nGazte zela idatzitako lan batzuk era anonimoan argitaratu zituen, edo beste batzuk ahizpa bat edo bestearekin lankidetzan idatzi zituen; horrek zailtzen du garaiko lan guztiak ongi identifikatzea. Kanadan idatzitako lanek, literaturaz gain (adibidez, Canadian Crusoes elaberria) gai berriak jorratu zituzten, hala nola, botanika, naturalismoa eta etnografia. Besteak beste, 1836ko The Backwoods of Canada (Kanadako urrutiko eskualdeak)liburuan eguneroko bizimodua islatzen du, harremanak bertakoekin eta kolonoekin, landaretza, fauna, eguraldia, etab. hasieran idatzi zuen, edo urte batzuk beranduago oso ospetsua izan zen bere emakume etorkinentzako gida, The Female Emigrant's Guide, and Hints on Canadian Housekeeping orduko bizimodua aurrera ateratzeko behar zen jakituria ondarearen lekuko.\n(Ingelesez) The Tell-Tale: An Original Collection of Moral and Amusing Stories, 1818,\n(Ingelesez) Disobedience or, Mind What Mamma Says, James Woodhouse, 1819\n(Ingelesez) Reformation or, The Cousins, James Woodhouse, 1819\n(Ingelesez) Little Downy or, The History of a Field Mouse: A Moral Tale, Dean and Munday, 1822\n(Ingelesez) Prejudice Reproved or, The History of the Negro Toy-seller, Harvey and Darton, 1826\n(Ingelesez) Young Emigrants or, Pictures of Life in Canada, Calculated to Amuse and Instruct the Minds of Youth, Harvey and Darton, 1826\n(Ingelesez) The Juvenile Forget-Me-Not or, Cabinet of Entertainment and Instruction, N. Hailes, 1827\n(Ingelesez) The Keepsake Guineas or, The Best Use of Money, Newman, 1828\n(Ingelesez) Sketches from Nature or, Hints to Juvenile Naturalists, Harvey and Darton, 1830\n(Ingelesez) Sketchbook of a Young Naturalist or, Hints to the Students of Nature, Harvey and Darton, 1831\n(Ingelesez) The Backwoods of Canada; Being Letters from the Wife of an Emigrant Officer, Illustrative of the Domestic Economy of British America, Charles Knight, 1836\n(Ingelesez) The Canadian Crusoes: A Tale of the Rice Lake Plains, Hall and Virtue, 1852\n(Ingelesez) The Female Emigrant's Guide, and Hints on Canadian Housekeeping, Maclear, 1854\n(Ingelesez) Lady Mary and Her Nurse or, A Peep into the Canadian Forest, Hall and Virtue, 1856\n(Ingelesez)Canadian Wild Flowers, John Lovell, 1868\n(Ingelesez) Studies of Plant Life in Canada or, Gleanings from Forest, Lake and Plain, A. S. Woodburn, 1885\n(Ingelesez) Pearls and Pebbles or, Notes of an Old Naturalist, Briggs, 1894\n(Ingelesez) Cot and Cradle Stories, Briggs, 1895\n(Ingelesez)Kanadako Liburutegia eta Agiritegia: Catharine Parr Traill eta ahizpa Susanna Moodieren inguruko informazioa\nEspezieak: Catharine Parr Traill\nOrriaren azken aldaketa: 11 otsaila 2019, 16:43.


Dorita Ibarzabalena, Markina-Xemeingo etxe bakar dotoreena -Lea-Artibai eta Mutrikuko Hitza : Lea-Artibai eta Mutrikuko Hitza\nDorita Ibarzabalena, Markina-Xemeingo etxe bakar dotoreena\nEtxebarrira bidean dagoen Dorita Ibarzabalen Araba etxeak eraman du Ekozainek antolatutako 2015eko baserri eta etxe bakarren lehiaketako sari nagusia. Danetara lau sari banatu dituzte ekologia taldekoek, eta aukeraketa ez dela izan erraza aitortu dute. Horrela, laugarren saria bi etxeren artean banatu dute.\nDorita Ibarzabalen Araba etxea. Argazkia: Ekozain\nBigarren saria Itziar Salaberria eta Abel Ibarluzearen Santutxuko Lauzirika berri baserriak eraman du, hirugarrena Barinagako Maritxu Oregiren Oregi berrik eta laugarrena, Meabe auzoko Micaela Barrutiaren eta Illunzargo Rosario Itza eta Antonio Plazaren artean partekatu dute.\nIllunzar, Goierri, Atxondo, Barinaga, eta Iturretako auzoetako baserri zahar eta etxe berriak aurkeztu dira lehiaketara, eta orokorrean, etxe ondoak txukun eta garbi aurkitu dituzteela azaldu dute Ekozain ekologia taldekoek. “Paraje ederrak eta etxe zoragarriak ikusi ditugu. Nabaritzen da jende askok zaintzen duela haien etxe inguruak eta gehienak mahiak eta jarrilekoak dituzte etxe kanpoan. Etxe batean frontoi haundi bat ere ikusi dugu”.\nLora asko ere aurkitu dituzte epaimahaia osatu duten bost lagunek etxeak ikustera joan direnean, haien artean, petuniak, surfiniak, geranioak, baltsaminak, berbenak, begoniak, klabelinak, margaritak, kosmosak, kolorezko kalak eta astromeliak. Bai eta usaindun landarak (erromeroa, izpilikua, perrexila, santolina, albaka) eta patatadun lorak (lirio, gladiolo, dalia, agapanto) ere. Landara igokariak (pasio lorea, ipomeak) eta landara krasak (kaktus ezberdinak) ere aurkitu dituzte. “Etxe batzuetan lotuta daude lorak eta ortua, eta soropila etxe gehienetan dago”, azaldu dute.\nLandarak eta ortua batera. Argazkia: Ekozain\nEtxeen ondo-ondoetan fruta-arbolak ere badaudela ikusi dute, limoiondoak, okaranak, kiwi eta mandarina arbolak eta bananondoak besteak beste. Zuhaizken artean, bestalde, hortentsiak, kameliak, azaleak, errododendroak eta larrosak besteak beste. Etxe batzuen ondoan zuhaitz handiak ere aurkitu dituzte: pinu urdinak, palmondoak, ezkiak eta gorostiak.\nBai Santutxun eta bai Barinagan ere, landara tropikalak eta negukoak elkarren ondoan bizitzen ikusi dituzte, bananondoa eta errododendroa esate baterako.\n“Etxe batzuen konpozizio orokorra oso ona da. Lorak, zuhaizkak, zuhaitzak, apaingarriak eta soropila daukate. Landarak eta ortua batera ere ikusten dira”, zehaztu dute.\nEra askotako apaingarriak aurkitu dituzte, gurdiak esate baterako. Argazkia: Ekozain\nApaingarririk ere ez dute falta etxeek. “Mota desberdinetako hesiak dauzkate, irudi ezberdinetakoak, eta lehengo baserriko tresna zaharrak ere aurkitu ditugu; bai eta iturriak eta ur putzuak ere: harri alperra, askak, lixiba harriak, buztarriak, goldak, gurdiak…”.\nIrabazleek diru-sariagaz gain, etxeen argazkiekin osatutako liburutxoa ere eraman zuten etxera, bai eta Markina-Xemeingo Udalaren eta Ekozainen eskerrak, lehiaketan parte hartzegatik.\nDorita Ibarzabal, Araba baserria (Etxebarriko bidean): 250 euro\nItziar Salaberria eta Abel Ibarluzea Lauzirika berri baserria (Santutxu auzoa): 200 euro\nMaritxu Oregi, Oregi berri baserria (Barinaga): 150 euro\nMicaela Barrutia, Patrokua (Meabe auzoa): 50 euro/ Rosario Itza eta Antonio Plaza, Plaza (Illunzar): 50 euro


Udalak 80 urtetik gorako 300 laguni baino gehiagori haien beharrak ezagutzeko deitu die | zuIN\nUdalak 80 urtetik gorako 300 laguni baino gehiagori haien beharrak ezagutzeko deitu die\nOsasun-krisia hasi zenetik, Laudioko Gizarte Ongizateko Arloa kolektibo horri erantzuten saiatu da, eta egunean 40 eta 60 kontsulta artean kudeatzen ari da\n2020ko maiatzaren 6a, asteazkena. Laudioko tokiko gobernuak asteak daramatza mota guztietako neurriak diseinatu, onartu eta abian jartzen, bertako bizilagunei ahal den guztian laguntzeko COVID-19ren pandemiaren ondoriozko krisiaren ondorioak arintzeko. Ildo horretan, Gizarte Ongizate Sailak hainbat ekimen egin ditu.\nLoli Muriel Gizarte Ongizate, Lankidetza eta Osasun Saileko zinegotziak jakitera eman duenez, “Krisi sanitario honen hasieratik, udalerrian 80 urte baino gehiago dituzten pertsonei, bakardadean bizi direnei edo adinean aurrera egin ahala behar bereziak dituztenei arreta espezifikoa eta zuzena ematea erabaki genuen”.\nHori dela eta, “astero 300 pertsona baino gehiagoren zerrenda osatzen dugu, haien osasun eta animo egoeraren berri izateko, eta edozein udal arloren edozein zerbitzu edo laguntza behar duten jakiteko”, gaineratu du zinegotziak.\nEra berean, “Udaletik gogorarazi nahi dugu auzokideren batek udalaren laguntza behar dezakeen egoeraren bat ezagutzen badu, udaleko gizarte-zerbitzuekin harremanetan jar daitekeela 94 403 48 40 telefono-zenbakiaren bidez, Gizarte Ongizate arloko profesionalek beren kasua baloratu ahal izan dezaten eta beren beharrak konpontzeko beharrezkoa den neurrian esku har dezaten”, bukatu du Loli Muriel Gizarte Ongizateko zinegotziak.\n← AIARALDEA EZAGUTUZ kanpaina\nLaudio Ikastolak matrikula jarraia eskainiko die 2019an eta 2020an jaiotako haurren familiei →


Biologia Fakultatean ekosistemetan eta populazioen dinamikan espezializatu zen. Dantza berria eta inprobisazioa ikasi zituen laurogeita hamarreko hamarkadan.\nMal Pelo konpainiarekin lan egin zuen 1995 eta 1999 bitartean. 2000. urteaz geroztik, bere lana sortu du, eta elkarlanean jardun du beste artista eta ikertzaile batzuekin. Bere lana nazioarteko jaialdi eta topaketetan egon da ikusgai. Eskolak ematen ditu hainbat master eta graduondoko ikastarotan.\nZuzeneko arteen programetan komisario gisa jardun du, hala nola Lanbroa (2011-2013) eta Proklama (2015-2019) programetan. Horrez gain, “Eskutik Hitza” laborategi zikloa antolatu du, zeinetan idazmena arakatzen baitute koreografia gisa, eta baita “Martxaundi” ibilaldi sorta ere, zeinetan oinez ibiltzea arakatzen baitute pentsamendu praktika gisa. Sormen artistikoko eta kultur kudeaketako prozesuetan —“pica” eta Lab-a, hurrenez hurren— irudimen kolektiboko programa koordinatzen du, eta lagundu egiten du hainbat artista gazteren prozesuetan. Besteak beste, ADDE Elkartean eta Karraskan Euskadiko sormen esperientzi sarean parte hartzen du.\nHorretaz gain, “Zirriborroak eta gero” proiektuaren argitalpen-taldeko kidea da, zeinaren bitartez lurraldean kokatutako herritarren alternatibetatik abiatutako fabulen bilduma bat egin zuten, eta Claudia Dias koreografo portugaldarrarekin elkarlanean dihardu “Quinta feira – Osteguna” ikuskizunean.\n2008az geroztik, Juan Gonzálezekin batera eraiki zuen AZALA sorkuntza eta egonaldi artistikoetarako gunea kudeatzen du bizi den herrian bertan. 2017an, Azalak Gure Artea saria jaso zuen Eusko Jaurlaritzaren eskutik. Sari horren bitartez sorkuntza gune gisa duen ibilbidea aitortu zuten, eta baita Euskal Herriko arte eszeniko eta bisualen testuinguruan egindako lana ere.


Ermenonville-la-Petite - Wikipedia, entziklopedia askea.\n48°17′46″N 1°21′07″E / 48.2961°N 1.3519°E / 48.2961; 1.351948°17′46″N 1°21′07″E / 48.2961°N 1.3519°E / 48.2961; 1.3519\nÉpeautrolles eta Charonville\n91 (%49.5) 100 (%54.3)\nErmenonville-la-Petite Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 178 biztanle zituen.\n2007an Ermenonville-la-Petite udalerrian erroldatutako biztanleak 183 ziren. Familiak 68 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 28 seme-alabarik gabeko familiak ziren eta 24 seme-alabak dituzten bikoteak ziren.\n2007an 85 etxebizitza zeuden, 73 familiaren etxebizitza nagusia ziren, 8 bigarren erresidentzia ziren eta 4 hutsik zeuden. Etxebizitza guzti hauek 84etxeak ziren. 73 etxebizitza nagusietatik 66 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek gela bat zuen, 7 etxek bi zituzten, 18 etxek hiru zituzten, 19 etxek lau zituzten eta 28 etxek bost zituzten. 64 etxek euren parking plaza propioa zuten azpian. 25 etxetan ibilgailu bat zegoen eta 40 etxetan bat baino gehiago zituzten.\nErmenonville-la-Petite udalerriko biztanleria-piramidea 2009an .\n2007an lan egiteko adina zuten pertsonak 114 ziren, horien artean 91 aktiboak ziren eta 23 inaktiboak ziren. 91 pertsona aktiboetatik 88 lanean zeuden (49 gizon eta 39 emakume) eta 3 langabezian zeuden (2 gizon eta 1 emakume). 23 pertsona inaktiboetatik 6 erretiraturik zeuden, 8 ikasten zeuden eta 9 "bestelako inaktibo" gisa sailkaturik zeuden.\n2009an Ermenonville-la-Petite udalerrian 75 unitate fiskal zeuden, 192 pertsonek osaturik. Pertsona bakoitzeko diru-sarrera fiskalaren mediana urteko 20.175 euro zen.\n2007an zeuden 6 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen, 2 ibilgailuen saltze eta konpontze enpresak ziren eta 1 finantziazio enpresa zen.\n2000. urtean Ermenonville-la-Petite udalerrian 5 nekazaritza-ustiategi zeuden.\nLuplanté (3,4 km)\nCharonville (3,9 km)\nBouville (4,3 km)\nBlandainville (4,7 km)\nLa Bourdinière-Saint-Loup (5,1 km)\nErmenonville-la-Grande (5,2 km)\nSaumeray (5,6 km)\nVitray-en-Beauce (5,6 km)\nBNF: 15254073d (data)


Pausoka Lazkaok ibiltzera joateko gonbitea luzatzen die herritarrei . diariovasco.com\n'Pausoka Lazkao'k ibiltzera joateko gonbitea luzatzen die herritarrei\nDatorren asteartean izango da lehen ibilaldia.\nHilaren 11n, asteartean abiatuko da, goizeko 10:30ean, ekimen berri hau\nDatorren asteartean, urriaren 11n, ekimen berri bati emango zaio hasiera Lazkaon. Eusko Jaurlaritzaren osasun zerbitzutik iritsi zen udaletara martxan jar-tzeko proposamena hau eta izen desberdina hartu du, herriaren arabera. Lazkaoko kasuan, Pausoka Lazkao.\nPausoka Lazkaok taldean ibiltzera gonbidatzen ditu lazkaotarrak horretarako diseinatutako ibilbideak partekatuz, gure osasunarengan eragin eta elkarreragina sustatuz. Ekimenak zenbait helburu bete nahiko lituzke antolatzaileen esanetan, hala nola, «osasuna hobetu, nor berak bere burua aktiboago bihurtu, Lazkao hobeto ezagutu, lagun berriak egin edo esperientzia berriak partekatu, besteak beste. Ibiltzeak ez du ahalegin handiegirik eska- tzen eta ohikotzat hartzen bada osasunarentzako onurak ezbairik gabekoak izango dira», diote osasun zentrutik.\nOsakidetzako herri anbulatorioa eta udalaz gain Txindoki egoitzak, Orobione zentro sozialak, San Benito ikastolak, Nagusilan boluntario taldeak eta Azki emakumeen elkarteak ere parte hartuko dute ekimenean eta batez ere, 65 urtetik gorako pertzonentzat pentsatuta egon arren, lazkaotar guztiei dago irekita.\nUrriaren 11tik ekainaren 20ra\nEskola egutegira kontuan hartuta moldatu da egutegia, urriaren 11tik ekainaren 20ra hain zuzen, eta ibilbide alternatiboak proposatu dira parte hartzaileen ahalmenaren arabera burutzeko.\nLuzeraren araberako sei ibilbide planifikatu dira guztira eta bi egingo dira astero, bat motza eta beste bat erdikoa edo luzeagoa. Motzenak 591 metro ditu eta luzeenak 4,1 kilometro.\nIrteera goizeko 10:30ean izango da asteartero, udaletxeko arkupetik, eta izena eman behar da bertan. Parte hartzaile bakoitzak fitxa bat jasoko du, egun bakoitzean zigilatuko diotena.\nAmaiera Orobione tabernan salda beroa dastatuz izango da normalki, hilean behin Txindoki egoitzan izango den arren. Egun horretan Txindokiko egoileak batuko zaizkie ibiltariei, San Benitoko ikasleek lagunduta.


Trebakuntza jarraia - Clínica Ortiz-Vigón\nClínica Ortiz-Vigón > Blog > Trebakuntza jarraia\nOnenengandik ikasten: David Herrera doktoreak eskainitako ikastaroa Hagintarien Elkargoan\nOrain dela egun batzuk aurreratu genuen bezala, egun hauek oso intentsoak izan dira Ortiz-Vigón Klinika – PerioCentrum Bilbaoko kideentzat. Aurreko egunetan, trebakuntzarako eskainitako denborak gure profesionalen egunerokoaren zati garrantzitsua hartu du, beti ere hobetzeko helburua mantenduz eta ondorioz, gugan konfiantza daukaten pazienteei tratamendurik onenak eskaintzeko jomuga begibistatik galdu gabe.\nTestuinguru honetan, gure taldeko hainbat kidek “Prebentzio- eta tratamendu-periodontalaren eguneratzea: antimikrobianoen erabilera arrazionala” ikastaroan parte hartu dute, Bizkaiko Hagintarien Elkargoko egoitzan ospatua. David Herrera doktoreak, Madrilgo Konplutense Unibertsitateko dekanordea eta SEPAko presidente oiha, eskainita eta gure zuzendari klinikoa den Alberto Ortiz-Vigón doktoreak koordinatuta, partaideek aukera izan zuten gaixotasun periodontalaren prebentzio eta tratamendu arloko azken nobedadeak ikasteko. Partaide horien artean aurkitzen ziren gure kideak Mª Carmen Blanco, Judit Díaz, Idoia Ayllón, Eva González, Mónica González eta Jordi Navarro doktorea.\n“Ehun Bigunen Erabilera”-ren ikastaroaren I. Modulua\nGure arloko ikastaro eta ekitaldietara joateaz gain, gure profesionalek, periodontzian eta inplantologian espezialistak diren heinean, irakaskuntza lanak ere betetzen dituzte. Askotan esan bezala, PerioCentrumen zutarrietako bat trebakuntza da eta horregatik jarri zen martxan PerioCentrum Academy-ren programa formatiboa, sektoreko profesionalei zuzenduta.\nAsteburu honetan, PerioCentrum Academyk berriz ekin dio bere jarduerari Madrilen burutu den “Ehun Bigunen Erabilera”-ren ikastaroaren I. Moduluarekin. Ikastaro honen helburu nagusia teknika mukogingibal eguneratuenen erabilera konkretua irakastea da. Oso pozik gaude, oraingo honetan ere, arrakasta handia eduki dugulako partaidetzaren aldetik. Izan ere, leku guztiak agortu egin ziren.\nHalere, Ehun Bigunen Erabilera ikastaroa ez da hemen amaitu, hurrengo ekainaren 30ean eta uztailaren 1ean bigarren modulua burutuko baita. Informazio gehiago, hemen.


Grafitoen paketatzea salmentetan - Kalitatezko Graphite Enbalatzeko hornitzailea\nHasiera > Produktuak > Braided Packings > Graphite Packing\nProduktu kategoria Grafito Baterako, Txinako fabrikatzaile espezializatuak gara, Graphite Enbalatzeko hornitzaile / fabrika, grafito R D paketatze eta fabrikazio kalitate handiko produktuak handizkako, ondorengo salmenta zerbitzua eta laguntza teknikoa ezin hobea dugu. Aurreratu zure lankidetza!\nGrafito malguak, korrosioaren inhibitzailearekin\nGrafito malguak, korrosioaren inhibitzaileekin, korrosioaren inhibitzaileekin egindako grafitozko yarn zabaldua, antzeko funtzioa du beste grafitoarekin alderatuta. Baina korrosioaren inhibitzaileak balbula-zurtoina eta errefautegiko kutxa babesten duen anodio-mota gisa jarduten du. Paketatze honek ez du eragozten ardatza aldatzeko kostua gordetzeko\nInconel alanbre indartua grafito malgua indartutako trenez\nInconel alanbre indartua grafito malgua indartutako paketatzearekin, intselezko alanbre batekin indartu den hari grafito bakoitzaren gerrikoa da. Konbinatzen ditu paketatze txirikordatuen onurak preformatutako grafitozko eraztun betegarrien zigilatzeko eraginkortasunarekin; presio altua eta estrusio erresistentzia; eroankortasun termiko bikaina; tenperatura-tarte zabalerako egokia\nTenperatura altuko presio altuko balbulak Graphite Packing Berezia\nKaxite Graph-super® P405-WWM Graphite Packing Kaxite P405 antzekoa. Estiloa grafitoen paketatzea metalezko aleazio alanbre eta beirazko zuntzezko estaldura bezalako hari grafitoez hornitua da. Metalezko estaldutako egiturak oso inportanteak izan ziren higaduraren erresistentzia handiagoarekin, trinkotasuna, sendotasuna eta bizitza luzeagoa jartzea.\nSuper Graphite Balbula Enbalatzeko\nSuper grafitozko enbalaketa, batez ere, presio altuko balbulak, korrosioaren inhibitzaileentzako grafito zabalduz osatutako gortinak, inconel alanbrearekin indartuak. Hari bakoitza inconel sarearekin estalirik dago berriro. Malla txalekoa da.\nGraphite Packing Jacket\nGrafito kautxuarekin, metalezko aleazioetatik eta beirazko zuntzez egindako karkurretatik zintzilikatutako galtzez egindako gerrikoak. Edozein lurrunezko balbula aplikazioetan erabiltzen da ..\nPTFE iragazkidurarekin Enbalatzeko Graphitoa\nPTFE gainazalez betetako grafitoarekin gainazaleko grafitozko hari zabalduz osatua dago, PTFE-rekin batera blokeo-agente gisa inbaditzen duena, eta ez du inolako intsektiziorik sortzen. Hari ehungintza zuntzek indartzen dute.


Ruben Ruiz Ibarruri –\n1942ko abuztuan, armada alemaniarrak Stalingradoren aurkako erasoaldiak egin zituenean, bertan zegoen Ruben Ruiz Ibarruri bizkaitarra, sobietarren metrailadore konpainia batean Kotluban aldeko tren-geltokia defendatzen. Baina nor zen hogeita bat urteko mutil hura? Ikus dezagun.\nRuben, bere ama Doloresekin\n1.- Somorrostroko haurra eta gerra garaia\nRuben Bizkaiko Somorrostro herrian sortu zen, 1920ko urtarrilaren 9an. Aita Julian Suiz Gabiña meatzaria zuen eta ama, berriz, Dolores Ibarruri Gomez, meatzari baten alaba eta gerora Alderdi Komunistako buru izatera iritsi zena. Pasionaria ezizenaz ezagunagoa, eta faxismoari tinko eta adore handiz aurre egin ziona. Sei seme-alaba izan zituzten, Ruben eta bost neska, maleruski Amaia izan ezik, gainerako alabak haur denboran hil zitzaizkien.\nRuben gazte-gaztetik alderdi komunistan sartu eta propaganda zabaltzen eta ama laguntzen ibili zen. 1935ean ama espetxeratu zutenean, Amaia arrebarekin batera Sobiet Batasunera bidali zituzten, Moskun bizi ziren Panteleimon Lepeshinsky buruzagi boltxebikearen eta Olga Lepeshinskaya emaztearen etxera. Laster Moskuko Stalin automobil-lantegian sartu zen lanean, tornulari mutil gisa. Hainbat hilabeteren buruan, hegazkintza eskolara pasatu zen.\n1936ko Franco eta Molaren altxamendu faxista gertatu zenean, Ruben armada errepublikarrean sartu zen eta bertan egin zuen gerra, 1938an, Ebroko gatazkan parte hartu zuen eta gudaldi luze eta odoltsu horren ondoren sarjentu gradua eman zioten. Geroago Kataluniako frontean borrokatu zen armada errepublikarra garaitua izan zen arte. Ipar Kataluniara ihesi egin behar izan zuten eta frantsesek Perpiñango Argelés-sur-Mer izeneko preso eremuan sartu zituzten. Hortik ateratzean, Ruben, Errusiara abiatu zen Bigarren Mundu Gerra hasi aitzin.\n2.- Stalingradoren defentsan\nBigarren Mundu Gerra lehertu zelarik, Ruben soldadu gisa abiatu zen. 1941eko uztailean, Moskuko Tiratzaileen 1. Dibisioaren 175. Metrailadore-Konpainian buru jarri eta Bielorrusia aldera zuten igorri sobietarren gibelatzea babestera. Borisov eskualdean izan ziren borrokaldietan larriki zauritua suertatu zen. Hori dela eta, bi hilabeteren buruan, irailean, Bandera Gorriko Ordena izeneko domina ezarri zioten. Urrian, oraindik sendatu gabe zegoela, ospitaletik alde egin eta berriro frontera itzuli zen.\n1942ko abuztuaren 23an, armada alemaniarrak Don ibaia zeharkatu zuen Stalingradora (gaurko Volgogrado) hurbilduz. Tanke alemaniar batzuk Kotlubango tren geltokiko 564 kaira sartu ziren. Orduan, buruzagitza sobietarrak 35. dibisioa bertara bidali zuen, tren-geltokian sar ez zitezen. Lehena iristean izan zen Ruben Ruiz Ibarruri teniente nagusiaren agindupeko metrailadore-konpainia, eta bertan kokatu bezain laster, defentsako lehen lerroan, borrokaldi odoltsuetan sartu ziren bete-betean. Naziek bost erasoaldi egin zituzten sobietarren defentsa-lerroa hausteko, baina alferrik, bostetan gibelera igorri baitzituzten. Azken erasoan dibisio-burua hil zuten, eta Ruben Ruiz Ibarruri jarri zuten buruzagi gisa.\nOndoan bazen Vlasóvka izeneko herrixka, alemaniarren menpeko eremuan zegoena. Sobietarrentzat garrantzi handikoa zen herrixka hori hartzea tren-geltokiaren defentsa gotortu ahal izateko. Horretan aritu zen bizkaitarraren konpainia, eta baita lortu ere. Tamalez, Ruben Ruiz zauritua izan zen gatazka horietan eta Volga ibaiaren beste aldean zen Srednyaya Akhtubako ospitale militarrera bidali zuten. Bertako medikuek artatu zuten arren, ezin izan zuten deus egin Ruben gaztearen bizia salbatzeko, eta 1942ko irailaren 3ko goizaldean zendu zen, hogeita bat urte zituela.\nRuben Ruiz Ibarruriren omenez egindako monumentua Volgogradon\nHaren ekintzak zirela eta, hil ondoren, Sobiet Batasuneko Heroia izeneko domina ezarri zioten, garai hartan zuten dominarik gorena. Gaur, Volgogradon (orduan Stalingrado zena) ehortzirik dago, Mamáeev Kurgan-en kokaturiko soldadu erorien monumentuan, eta bertan bada bere omenezko oroigarri bat. 1972an, astronomo sobietarrek haren izenaz asteroide bat bataiatu zuten: 2423 Ibarruri.\nAgur eta ohore, gazte-gaztetik faxismoari eta nazismoari aurre egin zien Somorrostroko semeari!\nRuben Ruiz Ibarruri Ruben Ruiz Ibarruri Ruben Ruiz Ibarruri\n36ko gerra, alderdi komunista, bigarren-mundu-gerra, boltxebikeak, Dolores Ibarruri, Gerra Zibila, historia, II Mundu Gerra, internazionalismoa, pasionaria, Ruben Ruiz Ibarruri, sobietar-batasuna, sobietarrak, somorrostro, stalingrado


Johann Bernhard Fischer von Erlach - Wikipedia, entziklopedia askea.\nGraz, 1656ko uztailaren 20a\nViena, 1723ko apirilaren 5a (66 urte)\nJoseph Emanuel Fischer von Erlach (en)\narkitektoa, eskultorea, hirigilea, margolaria, domina-egilea eta arte-historialaria\nSalzburgo eta Graz\nSchloss Hetzendorf (en)\nWinter Palace of Prince Eugene (en)\nJohann Bernhard Fischer von Erlach (Graz, Austria, 1656ko uztailaren 20a - Viena, Austria, 1723ko apirilaren 5a) austriar arkitekto, dekoratzaile, eskultore eta arte historialaria izan zen.\nGian Lorenzo Berniniren lantegian ikasi zuen Erroman, eta Vienan hasi zuen bere arkitekto-ibilbide ospetsua. Italiako barrokoaren ikaskizunak bereganatu ondoren bere estilo berezia landu zuen, arranditsua, enperadorearen indarra eta Eliza Katolikoa goraipatzeko. Era horretan, Austriako arte barrokoaren sortzaile nagusietako bat bilakatu zen.\nLehen obretan Francesco Borrominiren eragina nabari zaio (Hirutasun Santuaren eliza, Salzburgon, 1694-1702; Michael II.a Althan kondearen gaztelua, Frain, Moravia); ondoren Versailles hartu zuen eredu Schönbrunn jauregia egiteko. Zenbait jauregi eta jauregitxo ere eraiki zituen, Schwarzenberg jauregia adibidez (1697-1715). Antzinako arkitektura ere aztertu zuen eta Vienako San Karlos Borromeo elizan (Viena, 1716-1732) ausardia handiz erabili zituen erromatarren arkitekturatik hartutako gaiak (Trajano eta Antoninoren zutabeak). "Arkitektura historikoa" (1721) liburua argitaratu zuen, arkitekturaren historiari buruzkoa.\nWikimedia Commonsen badira fitxategi gehiago, gai hau dutenak: Johann Bernhard Fischer von Erlach\nMultimedia: Johann Bernhard Fischer von Erlach\nBNF: 12351871z (data)\nOpen Library: OL4709845A\nOrriaren azken aldaketa: 1 urtarrila 2021, 20:14.


Egilea | Yurre Ugarte\nGazte-gaztetan hasi zen idazten. Hogei urte zituela, sorterrian, Tolosan, Lizardi Literatur Lehiaketan Veronika izeneko ipuinarekin sari bat irabazi zuenetik idaztea izan du ardatz eta bizimodu.\nEHUn Kazetaritzan lizentziatu zen. Zinemagintza, Bideogintza eta Argazkilaritza ikasketak egin zituen Londresen, lau urtez bizi izan zen hirian.\nGidoigintza profesionalean, fikzioaren esparruan aritu da. Telesailak sortu eta idatzi ditu TB kate ezberdinetarako (ETB, Tele5, TV3, Telemadrid) Penelope-enea, Goenkale, El super, 64, Vidas cruzadas, Barrebusa, Teilatupean, eta abar. Gainera, idatzi ditu film luzeen gidoiak: Violent femme, Sinsky. Marrazki bizidunetako film luzeak: Zutik!, Las aventuras del joven Félix, Pocahontas II J. Smithen itzulera...\nEzin ihesi eta Mugako loreak antzerki lanak idatzi ditu. Itsasoa maleta batean eta Naia eta Nabil detektibeak haur eta gazteentzako liburuak. Komikigintzan, Joseba Larratxe, Alex Orbe eta Mai Egurza marrazkilariekin elkarlanean aritu da. Gasolindegian (2010) eta Lilurabera (2020) narrazio bildumen egilea da.\nShopping around, A windy picnic, Siesta, Sallysnake, Amore eroa, Sueño rojo 35 film laburrak idatzi eta zuzendu ditu.\nMedio ezberdinetarako (Egan, Euskadi Irratia, Irunero, Ataria...) iritzi artikuluak edo kontakizunak idatzi ditu. 7K astekarirako, berriz, elkarrizketak egin dizkie idazleei (Siri Hustvedt, Mircea Cartarescu, Bill Ayers eta Bernardine Dohrn, Victor Lenore, Xabier Montoia), musikariei (Beñat Axiari), eskultoreei (Joxe Ulibarrena)...\nYurre Ugarte yurre.miren@gmail.com


TOKIKOM: webgune berria Orion, eta kanpainak Aiaraldean eta Txorierrin - Topagunea | Euskaltzaleen Topagunea\n> Berriak > Komunikabideak > TOKIKOM: webgune berria Orion, eta kanpainak Aiaraldean eta Txorierrin\nAzken boladan mugimendu asko ikusten ari gara tokiko komunikabideen esparruan, eta horren adibide argiak dira azken egunotan izan ditugun hiru albiste hauek:\nBatetik, Orio eta Aiako KARKARA aldizkariak webgune berria estreinatu du. KARKARA.COM berria TOKIKOM Plataforman oinarrituta dago, eta indar handia egiten du herritarren parte-hartzean, Komunitatearen bidez. Gainera, plataforma erabili izanak erraz-erraz jarriko dio Karkarari sistema bera darabiltzen Goiena, Guaixe, Anboto eta Uriola-rekin saretzea, baita hurrengo hilabeteotan sistema bera erabiliz abiatuko diren beste agerkariekin ere.\nBestetik, Txorierrin, Bizkaian, laguntzaile bila hasi da AIKOR hilabetekaria. 13 urte dira aldizkaria sortu zenetik, eta beste horrenbeste irauteko ezinbestekoa dute herritarren atxikimendua. Erronka potoloa jarri diote beren buruari: baietz 1.000 laguntzaile lortu!\nAzkenik, Aiaraldea.com-ek ere inguruko energiak batu nahi ditu Aiaraldea Herri Elkargoan. Bertan ere 1.000 lagunen energia ezinbestekoa dugu, euskarazko egunkaria irakurtzen jarraitu ahal izateko, www.aiaraldea.com webgunea indartzeko, komunikabide berriak sortzeko… eta saretuko dugun elkargo horretako partaideak eta euren proiektuak indartzeko.\n← Udazkeneko Kultur Errotan izena emateko epea zabalik\nMintza Eguna izan zen larunbatean Izarran →


PayPal: ez galtzeko gida | Consumer\nPayPal: ez galtzeko gida\nPayPal Internet bidezko ordainketa zerbitzurik erabiliena bihurtu da\nEgilea: Egilea CLAUDIA CARO, SOPHIA DIGITAL\nSektoreak argitaratutako azken datuen arabera, Espainiako merkataritza elektronikoa% 27 hazi da aurten. Eta, eremu horretan, bidaia-agentziak, turismo-operadoreak, aire-garraioa eta moda izan dira diru-sarrera handienak dituzten industriak. Erosketa horietarako, bezeroen% 46k nahiago du PayPal ordainketa-metodo gisa, besteak beste, transferentzia batean erabiltzaileei eskaintzen dien segurtasunagatik eta babesagatik. Hala, PayPal aukera polita bihurtu da, Internet bidezko produktuak eta/edo zerbitzuak erosi behar baititu. Erreportaje honetan PayPal zer den azaltzen da, zertarako balio duen, segurua den PayPal Sarearen bidez ordaintzea eta urrats guztiak kontu bat irekitzeko eta egunero hazten den ordainbide hori erabiltzen hastea.\n1. Zer da PayPal?\nPayPal Internet bidezko ordainketa-metodo bat da, eta edozein pertsona edo enpresarentzat aukera ematen du Internet bidez ordainketak azkar eta seguru bidaltzeko eta jasotzeko. PayPal zerbitzua banku-kontuen eta kreditu-txartelen finantza-azpiegituran oinarritzen da. Iruzurraren aurkako prebentzio-sistema aurreratuak erabiltzen ditu, zerbitzu bat denbora errealean eta erabat seguru eskaintzeko.\nPayPal oso epe laburrean bihurtu da Sarearen bidezko ordainketa-zerbitzuen munduko liderra, mundu osoan milioika erabiltzaile erregistratu baitira.\nPaypalak balio duInternet bidez erosi ahal izateko, banku-txartelik erabili beharrik gabe edo eskatutako informazio pertsonala sartu beharrik gabe. Mezu elektroniko batekin eta pasahitzarekin bakarrik erregistratu, Sarean eros daiteke. Enpresa batzuek, adibidez, eBayedo Amazonek, badute beren web orrian ordaintzeko aukera hori, eta horrek erosketa-prozesua errazten du; izan ere, posta elektronikoa eta pasahitza bakarrik sartu behar dira. Ordainketak ez du inolako kargurik, dibisak bihurtzeak izan ezik.\nPayPal-ekin ekintza hauek egin daitezke:\nInternet bidez egindako erosketak ordaintzea.\nSarearen bidez egindako salmentak kobratzea (enpresak).\nSenideen, lagunen edo partikularren artean dirua bidali eta jasotzea.\n3. PayPal segurua da?\nPayPalaren betebeharra da Estatu Batuetako Altxorraren Sailaren eta Europar Batasuneko Finantza Zerbitzuen Agintariaren arauak betetzea, hau da, ezarritako legeen pean jarduten du. Arau horiek betetzeko helburu nagusia diru-transferentzien iruzurrezko erabilera arautzea da, hala nola diru beltza eskualdatzea, dirua garbitzea eta baimenik gabeko transakzioak egitea, besteak beste.\nPayPal ordaintzeko metodo segurua da, informazio konfidentzial guztia enkriptatzeko teknologia garatuak erabiltzen baititu, hala nola kontu-zenbakia, txartel-zenbakia, pasahitzak, banku-erakundearen izena, eta abar, transferentziaren hartzaileari datu horietako bat ere ez agertzeko helburuarekin.\nBestalde, PayPik babes-programa bat eskaintzen du, non erosleak eskubidea baitu gastatutako dirua osorik edo osorik itzultzeko, izan ere,PayPik 1.000 euroko estaldura emango dukasu hauetako edozeinetan:\nJaso gabeko artikuluak.\nSaltzailearen deskribapenaz oso bestelakoak diren produktuak.\nPayPal kontu batetik egindako baimenik gabeko transakzioak.\n4. Nola egin PayPal-en kontu bat?\nPayPal-en kontu bat sortzea oso azkarra, erraza eta intuitiboa da. Urrats hauek egin behar dira:\nHautatu herrialdea eta hizkuntza.\nErregistro-inprimaki bat bete posta elektronikoarekin, pasahitzarekin, izenarekin, abizenekin, posta-helbidearekin, telefonoarekin eta txartel-motarekin.\nPayPal bidez egiten diren ordainketa-jakinarazpenak mugikorrean eskuratzeko aukera.\nSegurtasun handiagoa izateko, kreditu-txartelak eta banku-kontua PayPal kontuarekin lotu.\nTelefono mugikorreko kontaktuekin dirua bidaltzeko edo jasotzeko aukera.\nDagoeneko erregistratuta dago PayPalek erabiltzailearen kontura, egiaztapen eta aktibazio metodo gisa. Guztia egiaztatu ondoren, PayPalek dirua kendu du.\nPayPal: abantailak eta desabantailak\nDoakoa da, ez du komisiorik eta kuotarik.\nPasahitza eta posta elektronikoa bakarrik behar dira erabili ahal izateko.\nBezeroak Internet bidezko erosketa egiten duenean, ez du inolako informaziorik uzten banku-kontuari buruz.\nDirua itzultzeko unean, ordaindutako bidalketa-gastuekin dirua itzultzean bermeak ditu.\nDirua berehala transferi daiteke mugikorreko kontaktuen artean.\nEnpresa askok ez dute oraindik PayPal ordainketa-metodorik.\nPayPalek erabakitzeko ahalmena du bezeroaren eta saltzailearen artean auziak daudenean.\nBermeei dagokienez, ez da bankuko kontua bezain segurua.\nEz dago bankuek babestuta.\nPayPalp-en iritziz, erabiltzaile baten diru-sarrera edo diru-bidalketa iruzurrezkoa izan daiteke, eta diru hori denbora mugagabez atxiki dezake jatorria ziurtatu arte.\nerosketak merkataritza elektroniko PayPal-eu


Project Cars 3 udan estreinatuko da PC, PS4 eta Xbox Onerako - Berriak - Game Erauntsia - Bideojokoak euskaraz\nLander Unzueta | 2020/06/08 18:00 Berriak\nSlightly Mad Studiosek ezustean iragarri du auto lasterketen bideojoko berria.\nProject Cars 3ren garapena ez zen inolako sekretua, baina halere Slightly Mad Studiosen auto lasterketa jokoaren iragarpena ezusteko hutsa izan da, argitaratze datarengatik bada ere. PC3 uda honetan kaleratuko dutela iragarri dute; PC, Playstation 4 eta Xbox One plataformetarako garatzen ari dira ingelesak.\nAuto lasterketa saga arrakastatsuak zuzendaritzan aldaketak izan ditu: Paul Rustchynsky PS4ko DriveClub lasterketa jokoaren arduraduna izan zena da Project Cars 3ren zuzendaria.\nFitxaketa horrekin batera bideojoko irisgarriagoa garatzen ari direla azaldu dute Slightly Mad Studiosekoek; jokalari berrientzako aukera berriekin eta aldaketekin simulatzaileetatik pixkat urrundu eta arkade erako lasterketetara are gehiago hurbildu nahi dutela uler daiteke.\nRivals deitutako joko mota berria aipatu dute garatzaileek. Project Cars 2n ikusitako Community Eventsak ordezkatzera dator Rivals: multiplayer asinkronoan oinarritutako joko mota izango da eguneko, asteko eta hilabeteko ekimen bereziekin. Bertan jokalariak mailaz igoten joango dira puntuak lortzen dituzten heinean.\nOraindik argitaratze data zehatzik ez duen arren, udan estreinatuko dela ikusita laster jakingo dugu Project Cars 3 kaleratuko den eguna.


BIGARREN ITZULIA BIDE BERETIK HASI DU BIDASOAK : KIROLETIK\nBIGARREN ITZULIA BIDE BERETIK HASI DU BIDASOAK\n04 Ots, 2019 Irun, Bidasoa-Irun, Liga Asobal, Balonmano, Helvetia Anaitasuna\n19- Helvetia Anaitasuna (12+7): Bols (p), Bazan (1), Mendez (1), Etxeberria (3), Pujol, Chocarro, Vaquer-hasierako zazpikoa-, Salazar (ps), Gaston, Meoki (2), Krsmancic (5,2p), Goñi, Agirrezabalaga (2), Iturri, Ugarte eta Nantes (5).\n27-Bidasoa-Irun (15+12): Rangel (p, 1 gol), Cavero (2), Zabala (1), Kauldi (4, 1p), Serrano (1), Renaud (5, 1p), Azkue (4), -hasierako zazpikoa- Ledo (ps), Aldaba (1), Esteban Salinas (5), Barthe, De la Salud, Rodrigo Salinas (1), Tesoriere eta Seri (2)\nGeldiunerik izan ez balute bezala aritu zen Bidasoa Helvetia Anaitasunaren aurka jokatu zuten neurketan. Hilabete baino gehiago egon dira lehiatu gabe Asobal Ligako taldeak, izan ere, duel astebeterarte Dinamarka eta Alemaniako Munduko Txapelketa jokatzen ari zen. Asobal Liga bueltan zen eta Bidasoak norgehiagoka garrantzitsua zuen aurrean, Euskal Herriko derbia Helvetia Anaitasunaren aurka eta aise gailendu ziren iruindarrei.\n1-0ekoa eta 2-1ekoa izan ziren etxeko taldea aurretik egon ziren une bakarrak, izan ere, bina berdindu eta gero, Jacobo Cuetararen taldea markagailuan argi aurre hartu zuten. Lehenik 3-6koarekin irundarrak hutsarte bat eskatzera behartuta ikusi ziren eta berdin minutu batzuk geroago 5-10ekoarekin. Zabalaren gol bakarrak errenta zazpi goletaraino handitu zuen (6-13), baina azkenean Helvetia Anaitasunak hortzak estutu zituen eta 12-15era hurbildu ziren lehen zatia bukatuta.\nAtsedenalditik bueltan, berriro ere irundarrak hasi ziren neurketaren kontrola eramaten. Gogor defendatzen hasi ziren, Anaitasunak ezin zuen Rangelen atea zulatu eta 17 minututan hiru gol soilik jasotzea ahalbidetu zuten. Horrela, lehen zatiaren amaieran galdutako errenta aise berreskuratu zuten Bidasoako jokalariek (15-22). Taldeko lan polita burutu zuten irundarrek, izan ere, taldeko jokalari askok gol kantitate handia eskuratu zuten. Etxeko taldeak lehen zatiaren antzera markagailua irauli nahi zuenerako berandu zen (19-27).\nGauzak horrela, urtea bukatu zuen bide beretik hasi du Bidasoak denboraldi honetako bigarren itzulia. 21 punturekin sailkapeneko bigarrenak izaten jarraitzen dute. Hurrengo norgehiagoka ostiralean izango da Recoletas Atletico Valladoliden aurka, ostiralean 19:00tan Artalekuko gordelekuan. Lehen itzulian Valladoliden kantxan berdindu zuen Bidasoak, ordea, ostiralean beste bi punturen bila irtengo dira.\nDENBORALDI GOGOANGARRI BATEN AMAIERA ONENA\nSekulako atmosfera arnastu zen Artalekun, zalegoak izugarrizko agurra eman zion Bidasoari eta taldeak erantzun egin zuen denboraldiari garaipenarekin agur...\nBalonmano Logroño La Rioja26\nASOBAL LIGAKO BIGARRENAK!\nDenboraldia amaitzeko jardunaldi baten faltan, Bidasoak Logroñon historia egin du garaipenaren bitartez Asobal Ligako bigarren postua ziurtatu eta gero. 1993-1994...\nEUROPAN BARRENA LEHIATZEKO PUNTU BALIOTSUA\nNeurketa estu batean 25-25 berdindu zuen atzo Bidasoak Quabit Guadalajararen aurka, puntu baliotsu bat Europan lehiatzeko borrokan\n25 – Bidasoa Irun...\nBidasoa neurketa osoan zehar jaun eta jabe izan zen, lehen minututik paritdua haustera atera ziren eta pentsatutakoa lortu zuten, 19-34 menderatu zuten Bada...


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika industrialeko proiektua (Modulua)" topic_facet:"Instalazioa eta mantenimendua (Lanbide Arloa)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika industrialeko proiektua (Modulua) Proposatutako gaia: Instalazioa eta mantenimendua (Lanbide Arloa) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila\n2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 2 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 2 Lan-giroko harremanak (Modulua) Gehiago ... 2 Lanbide Heziketa 2 Linea automatizatuen muntaia- eta mantentze-lanak (Modulua) 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika industrialeko proiektua (Modulua) 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 1 Mekatronika Industriala (Heziketa Zikloa). Goi maila 1 Mekatronika industriala (Heziketa Zikloa - LOE). Goi maila Guztiak ikusi ... gutxiago ...


Presentación Berrikusi aurkezpena | Berrikusi\nBerrikusi XX. Mendeko azken herenaren klasearteko borrokak ikertu nahi dituen elkarte bat da. Historiaren memoria berreskuratzeko mugimenduak erabiltzen dituen klabe berdinekin lan egiten dugu, baina frankismoaren ondorengo garaiari helduz eta garai horietan sortzen diren gizarte-mugimenduak aintzat hartuz.\nSormen eta asaldura handiko garaiak dira, sekulako gizarte mobilizazioak eta elkartasun handikoak, mundu zuzenago (justuago) bat eraikitzearen aukerak oso gertu ikusten ziren urteak ziren haiek. Auzo-mugimendua, feminismoa, antimilitarismoa, eta bakezaletasunaz ari gara, ekologia edo nazioarteko elkartasunaz, langile mugimendua ahaztu gabe, noski.\nGuzti hauek ahaztu ezineko kontuak dira, besteak beste, urte haietako borroka haiek gabe ezin delako gaur egun bizi dugun gizartea ulertu. Landu nahi dugun esparrua gure gertuko eremua izango da Iruñerriko eskualdea edo Euskal Herria. Gehien ezagutzen duguna eta hobe ulertu beharra duguna.\nWeb-orri hau egiten ditugun aurrerapenak azaltzen joango garen erakusleihoa izan nahi du.


“Oso garrantzitsua da onartuak garela sentitzeko aukera ematea migratzaile guztioi” | Jendartean\nHasiera » Errefuxiatuak » “Oso garrantzitsua da onartuak garela sentitzeko aukera ematea migratzaile guztioi”\n“Herrialde berri batera iristen zarenean, ez daukazu herrialde horretako ezagutza kultural eta historiko sakonik, eta sarri gai garrantzitsuetan hanka sartzen duzu. Gizartearen konplexutasuna azaldu eta bertan barneratzen lagundu didan jendea izan dut inguruan eta hori zortea izan da, errefuxiatu askok ez duelako aukera hori –dio Yahia Kodook, Siriatik Gasteiza duela bost urte iritsia–. Oso garrantzitsua da migratzaile guztiei aukera hori ematea, onartua dela sentitzeko eta itxaropentsu eta baikor integratzeko gizarte berri horretan”.\nEuskal Herrian dauden bi errefuxiatuk euren esperientzia kontatu dute EHUn, Ongi Etorri Errefuxiatuak plataformak eta Steilas sindikatuak antolatuta. Yahia Kodoo Literatura doktoretza ari da egiten EHUn: “Nik neuk nituen aurreiritziak apurtzen lagundu zidaten ingurukoek. Manifestazio xenofoboak izan direnetan, adibidez, horien kontra bildu den jendea gehiago izan da, eta horrek ulertarazi dit ez dagoela ikuspegi bakarra, denek ez dietela etorkinei leporatzen gauza txar guztien errua”.\n“Ikasleek galdetzen didate: nola lagundu dezakegu?”\n“Instituzioen pasibitatearen aurrean, ikasle mugimendutik-eta galdetzen didate, zer egin dezakegu? Nola lagundu dezakegu? Baina nik ez dakit zer erantzun, ni bat gehiago baino ez naiz eta Gobernuz Kanpoko Erakundeen eta administrazioaren inplikazioa beharrezkoa da. Hala ere, herritarrek eurek bultzatuta ekimenak atera dira aurrera eta eskertzekoa da: jende asko Turkiara eta Greziara joan da errefuxiatuak laguntzera”.\n“Sirian agintzen dutenak ez dira siriarrak, nazioarteko erakundeak baizik”\n“Albisteek harritzen naute: beti bi bando agertzen dira, erregimen siriarra eta Estatu Islamikoko terroristak. Min ematen dit, ez delako hitz egiten hain juxtu gehiengoa den beste zatiaz: siriar herriaz, biktima den horretaz, dena utzi eta handik ihes egitera behartuak. Albisteen arabera, diktaduraren eta terroristen artean baino ezin dugu aukeratu, siriar erregimena beste alternatibarik egongo ez balitz bezala hitz egiten da, baina siriar herriak aldaketa eta demokrazia nahi du. Gertatzen ari denak argi uzten du Sirian agintzen dutenak ez direla siriarrak, nazioarteko erakundeak baizik”.\nHassanna Aalia: “Noizbait gure herrialdera itzultzeko ametsa dugu”\nHassanna Aalia errefuxiatu sahararrak hartu du hitza ondoren. Bilbon bizi da, duela sei urtetik, “baina noizbait gure herrialdera itzultzeko ametsa dugu errefuxiatuok, gure herri, etxe eta familiekin itzultzeko nahia”.\nKritikoa da Aalia: “Berdin dio siriarra edo sahararra izan, oinarria da errefuxiatuak garela, gatazka batzuen erdian bizitzea egokitu zaigula, eta gakoa da: zein da gatazka horien erantzule? Zeinek saltzen dizkie armak talde terroristei eta herrialde horiei? Bestalde, mingarria da hainbeste sufrimendu eta hainbeste heriotza gertatu behar izatea, hedabideek eta erakundeek migratzaileez hitz egin dezaten, errefuxiatuena urte asko dituen errealitatea denean: begira Palestina edo Sahara, 41 urtez kanpamentu batean. Bizirautea beste erremediorik ez dugu”.\n“15 egunetan Espainiako Estatua uzteko esan zidaten”\n“Iristean dugun kezka nagusietako bat da bestelako kultura eta hizkuntza ekartzen dugula, baita psikologikoki daukagun zama ere (torturak eta denetik jasandako lurraldeetatik gatozelako)”, baina Euskal Herrian zorte handia izan duela dio. 2015ean asiloa ukatzen ziotela jakin zuenean, “bat-batean 15 egunetan Espainiako Estatua uzteko esan zidaten, nahiz eta bizitza guztirako kartzela-zigorra nuen itxaroten jaioterrian. Ordutik jaso dudan babesa oso handia izan da; gizon batek esan zidan baserri bat zuela eta giltza emango zidala, han ezkutatzeko; gose greba ere egin zuten batzuek…”. Azkenean, jarritako helegitea irabazi eta asiloa baimendu zioten Aaliari 2016ko urrian.\n“Interes politikoak bizitzaren gainetik daudela ikusi dut. Espainiak Marokon interes asko dauzka eta niri asiloa emateak esan nahi du onartzea giza-eskubideen urraketa larriak ematen direla Saharako lurralde okupatuetan”.


Bi proiektu aurkeztu dituzte BiziPoz programako parte-hartzaileek - Oñati - Goiena.eus\nBi proiektu aurkeztu dituzte BiziPoz programako parte-hartzaileek\nAmaia Txintxurreta Guridi 2017-02-01 13:14\nAmaiera eman diote BiziPoz programaren bigarren aldiari. Oraingoan adimen emozionala eta osasun gaiak landu dituzte tailerretan, eta gero, parte-hartzaileek taldetan banatuta bi proiektu eraman dituzte aurrera: denboraren bankua eta elkarri entzuteko proiektua.\n55 urtetik gorako pertsonendako programa da BiziPoz eta atzo arratsaldean egin zuten aurrera eraman duten bigarren aldiaren amaierako aurkezpen ekitaldia. Iazko azaroan hasita, hainbat tailer aktibo izan dituzte alde batetik, eta bestetik, proiektu sozial bat aurrera eraman dute parte-hartzaileek taldeka.\nTailerrei dagokienez, adimen emozionala eta osasunari buruzkoak izan dituzte. Eta programaren bigarren zatian parte hartu duten hamar pertsonek bi proiektu garatu dituzte, bi taldetan banatuta.\nAurrera eraman duten proiektu batean, denboraren bankua sustatu nahi izan dute Oñatin. Bertan aztertu dute bakoitzak daukan denbora nola trukatu dezaketen beste pertsona batzuekin edota zein onura ekar ditzakeen herri batean horrelako iniziatiba bat aurrera eramateak. Horretarako, beste herri batzuetako denboraren bankuen funtzionamendua aztertu dute, esaterako.\nBestean, elkarri entzuteko tailerraren proiektua eraman dute aurrera. "Mundu globalizatu honetan berba asko egiten dugu, baina ez gara elkar ulertzen", azaldu du Mari Paz Letamendi parte-hartzaileak. Eta pertsonen arteko komunikazioa hobetu nahian, bata besteari entzuten ikasteko proiektua garatu dute. Gainera, proiektuarekin aurrera jarraituko dute eta tailerrak antolatu dituzte interesa duten edozein herritarrendako. Otsailaren 18an, zapatua, 18:00-20:00etara doan Eltzian egingo dute lehenengo saiora.